№6 Хромтау гимназиясы қамқоршылық кеңесінің отырысы

Хаттама №2

Өткізілген күні: 17.03.2018 жыл

Қатысушылар саны: 10

Күн тәртібінде қаралатын мәселелер:

1. Мұқтаж оқушыларға әлеуметтік көмек көрсету және дарынды балаларды зияткерлік, шығармашылық және спорт қызметінде қолдау. «Құқықтық тәртіп» рейді –Мукашева Г.О

2.Қайырымдылық көмек түрінде демеушілік есепке түскен қаржыны бөлу және оның мақсатты жұмсалуы туралы-Изтлеуов Е.

Қаралды:

*1-мәселе бойынша гимназия директоры Мукашева Г.О:*

Биылғы оқу жылы бойынша аз қамтылған отбасы балалары саны-4. Бұл балалар тегін ыстық тамақпен, тегін оқулықтармен қамтылған. Қаңтар айының 10 мен ақпан айының 10 аралығында республикалық «Қамқорлық» акциясы барысында гимназияның әлеуметтік қолдауды қажет ететін білім алушыларына қысқы киімдер (куртка, бас киімдер, аяқ киімдер) табысталды. Гимназияның ата – аналарының қолдауымен Ерболатова Аружанның Тұрғын үй құрылыс жинақ есеп шотына 50000 тг салым салынды. Қайырымдылық шараларды ұйымдастыру барысында гимназияда «Қайырымдылық» жәрмеңкесі ұйымдастырылып, білім алушылар арасында балаларға рухани – адамгершілік білім беру, оларды қайырымдылыққа, қамқорлыққа, мейірімділікке тәрбиелеу мақсатында сыныптан тыс шаралар өткізілді. Білім алушыларды әлеуметтік-мәдени, сауықтыру, дамыту мақсатында түрлі іс-шаралар өткізіліп тұрады. Гимназиямызда түрлі үйірме, секциялар жұмыс жасайды. Білім алушылар бос уақыттарында барлық үйірме, секцияларға қатысады, работотехника үйірмесі жұмыс жасайды. Көктемгі каникул кезінде «Рухани жаңғыру» жобасы аясында Түркістан еліне саяхат ұйымдастыру жоспарлануда. Сынып жетекшілер мен ата-аналар бірлескен кешкі рейдтер ұйымдастырылып тұрады.

*Екінші мәселе бойынша кеңес төрағасы Изтлеуов Ермек:*

Мектепте демеушілік есеп шот ашылғандығын айтып, түскен қаржылар туралы мәлімет берді. 22 ақпан күні ата- ана Бақтыбаев Қанатбай Каримсакович 10400 теңге , 26 ақпан күні «Сульпак» сауда үйі-15080 теңге, 27 ақпан күні демеушілік есепке 45968 теңге аударған. Есепте бүгінгі таңда -71448 теңге бар.Жалпы мектеп ғимаратының алдына архитектуралық шағын фасадтарды жасау жоспарланып отыр. Сол себепті шотқа түскен қаржыны әзірге жұмсамай , осындай күрделі жұмыстарға жұмсауды ұсынамын.

*Батыргалиев Санат-кеңес мүшесі:*Мен өз тарапымнан осы ұсынысты қолдаймын. Қазір барлық мекемелерге осындай тапсырмалар берілуде, сол себепті архитектуралық шағын фасадтарды жасауға көп қаражат керек.

Шешім қабылданды:

1. Демеушілер мен меценаттарды тарту, қайырымдылық шаралар жүргізу.
2. Демеушілік есеп қорын толықтыру.
3. Мектеп оқушыларының құқықтарының сақталуына қоғамдық бақылау жүргізу

Кеңес төрағасы: Изтлеуов Ермек

Хатшы: Омарова Шолпан

Кеңес мүшелері: Реймов Қуандық

Айгүл Тулеуовна

Тәңірбергенова Бақыт

Мурзагулова Айнагүл

Батыргалиев Санат

Уринбасаров Серик

Садуақасова Лаура